Nelly Ciobanu (numele adevărat este Nelea Ciobanu-Mărgineanu), (n. 28 octombrie 1974 în satul Cania, raionul Cantemir, Republica Moldova) este o cântăreață de muzică ușoară. Pe 14 februarie 2009 este aleasă de juriul de specialitate și de televoting să reprezinte Republica Moldova la Concursul Muzical Eurovision 2009 cu piesa "Hora din Moldova". Pe 14 mai participă la semifinala a doua a concursului, calificându-se în marea finală de pe 16 mai.